Націоналізм

Націоналізм як модерна колектівна ідеолоґія выник в 18. сторочу і розвив ся передовшыткым в сторочу наступнім. Часточно навязує на патріотізм. Є основаный на термінї нація і дале робить з термінами як наприклад етнос, етнічна приналежность ці народна ідентіта. Націоналізм ставлять на почутю приналежности к єдиному народу (часто звязаный к вымеджености проти іншым народам). Од самого початку быв недїлительнов частёв політічного і сполоченьского діскурзу, політічных доктрін і арґументацій, враховано добы передмодерной, кідь припустиме, же націоналізм свого другу екзістовав і перед 18. сторочом.